ศิริราชเปิดฟิตเนสเซ็นเตอร์
ภาพจาก FB : Siriraj Fitness Centerศ.นพ.ประสิทธิ์ วัฒนาภา คณบดีคณะแพทยศาสตร์ ศิริราชพยาบาล มหาวิทยาลัยมหิดล กล่าวภายหลังเป็นประธานเปิด ศิริราชฟิตเนสเซ็นเตอร์ (Siriraj Fitness Center) ที่อาคารหอกีฬาศิริราชสัมพันธ์ ชั้น 11 รพ.ศิริราชว่า คณะให้ความสำคัญกับการดูแลสุขภาพของบุคลากร นักศึกษา และเจ้าหน้าที่ อันจะทำให้เกิดการกระตุ้น ส่งเสริมการสร้างเสริมสุขภาพ มีการจัดกิจกรรมโครงการต่างๆในการรณรงค์ให้มีการออกกำลังกายเพื่อดูแลสุขภาพร่างกายให้สมบูรณ์แข็งแรงทั้งนี้ได้มีการปรับปรุงศิริราชฟิตเนสเซ็นเตอร์ให้มีสถานที่ สิ่งแวดล้อมและสิ่งอำนวยความสะดวกพร้อมด้วยอุปกรณ์ออกกำลังกายที่ได้รับการรับรองมาตรฐานสถานประกอบกิจการด้านการออกกำลังกายเพื่อสุขภาพจากกรมอนามัย กระทรวงสาธารณสุข โดยมีผู้ฝึกสอนดูแลให้คำแนะนำการออกกำลังกายและการใช้อุปกรณ์ต่างๆ ตลอดจนมีผู้ฝึกส่วนบุคคลบริการแก่สมาชิก นอกจากนี้ยังเปิดให้บริการแก่ประชาชนผู้รักสุขภาพทั่วไปได้มาใช้บริการออกกำลังกาย เพื่อดูแลสุขภาพร่างกายให้สมบูรณ์แข็งแรงอยู่ตลอดเวลา จึงขอเชิญชวนประชาชนทั่วไปร่วมสมัครเป็นสมาชิก สอบถามรายละเอียดได้ที่ศิริราชฟิตเนสเซ็นเตอร์ โทร. 0-2419-9668-9.
ศ.นพ.ประสิทธิ์ วัฒนาภา คณบดีคณะแพทยศาสตร์ ศิริราชพยาบาล มหาวิทยาลัยมหิดล กล่าวภายหลังเป็นประธานเปิด ศิริราชฟิตเนสเซ็นเตอร์ (Siriraj Fitness Center) ที่อาคารหอกีฬาศิริราชสัมพันธ์ ชั้น 11
ศิริราชฟิตเนสเซ็นเตอร์,คณะแพทยศาสตร์ ศิริราชพยาบาล,Siriraj Fitness Center,โรงพยาบาลศิริราช,ปรับปรุงศิริราชฟิตเนสเซ็นเตอร์,ออกกำลังกาย,ดูแลสุขภาพ,สุขภาพ